Sign in / Join .st0{fill:#34437F;} .st1{fill:#878787;} Friday, February 4, 2022 ikteb hawn… Fittex "Tfajla ta' ispirazzjoni kbira"… Jirnexxielha tikteb fuq karta għall-ewwel darba mill-2013 Minn Maria Azzopardi February 1, 2022 Maria Azzopardi Ġurnalista Forsi għal ħafna minnha l-fatt li nistgħu niktbu fuq karta niħduha bħala xi ħaġa ovja u li ftit naħsbu fuqha, iżda għal tfajla partikolari dan il-fatt kien avveniment ferm speċjali. Fl-aħħar sigħat it-tfajla Raisa Falzon ippubblikat kemm tinsab kuntenta li rnexxielha tikteb fuq karta għall-ewwel darba minn Marzu tal-2013. "Hand writing tat-tiġieġ imma vera kuntenta li fuq karta rnexxieli nikteb ukoll," qalet Raisa filwaqt li żiedet tgħid li dan il-fatt ifisser ħafna għaliha. Raisa hija tfajla b'determinazzjoni kbira għax minkejja d-diżabilità tagħha xorta tibqa' tagħmel l-almu tagħha u tistinka biex timxi 'l quddiem minkejja t-tbatijiet li l-ħajja taf toffri. Għal dawk in-nies ġenwini li segwew l-istorja tagħha jiftakru dwar il-fatt meta fl-2013 hija kienet spiċċat f'koma kawża ta' emoralġija tal-moħħ iżda rnexxielha toħroġ minnha wara disa' xhur. Minkejja kollox, hija xorta baqgħet toffri tama lil ħaddiehor u tara kif tagħmel biex tnissel tbissima lin-nies. Hekk kif qasmet il-fatt li rnexxielha tikteb fuq karta wara tant snin, għadd kbir ta' nies qalu li kienet xi ħaġa impressjonanti u ddeskrivewha bħala tassew tfajla ta' ispirazzjoni kbira għal ħafna. Bosta kienu dawk li qalulha biex ma taqta' qalbha qatt minkejja li sfortunatament mhux l-ewwel darba li kellha taffronta kummenti dispreġġjattivi fil-konfront tagħha minħabba d-diżabilità tagħha. Artiklu preċedenti TARKA GĦAN-NIES Artiklu li jmiss Hockey: Iċ-champions jibdew l-istaġun bl-aqwa mod possibbli